KD Esperanto senpage havebla rete
#000000
Post la disko Esperanto elektronike, kiun E@I publikigis senpage rete omaĝe al sia dekjariĝo, venas nun plia senpaga elektronika eldonaĵo. En 2008 E@I publikigis kunlabore kun la urbo Bjalistoko KD-n kun simpla nomo Esperanto, kiu prezentas Esperanton al la ĝenerala publiko. La disko estis kreita dulingve: en la pola kaj en Esperanto. Ĝi estis eldonita en rekorda kvanto 400 mil ekzempleroj kaj disdonita senpage kun Gazeta Wyborcza.
Oni nun povas vidi ĝian enhavon tute senpage en la reto!
#000001
La ideo de la disko estis prezenti Esperanton per diversaj manieroj, montri la buntecon de la lingvo kaj ties komunumo. Por tio estis uzita “fabela” desegnita urbeto, kun pluraj realaj konstruaĵoj de Bjalistoko. Ĉiu konstruaĵo havas sian signifon, ĉiu estas alklakebla kaj oni en ĝi trovas diversajn informojn pri Esperanto: en la lernejo oni povas trovi kurson de Esperanto, en la kinejo oni povas spekti filmetojn pri la lingvo, en gazetkiosko oni povos legi Esperanto-revuojn ktp.
#000002
1 respondo al KD Esperanto senpage havebla rete1
#000005